
Na podlagi 61. člena Zakona o javnih uslužbencih (Uradni list RS, št. 32/25 in 1400/26; ZJU-1) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I) Urad Vlade Republike Slovenije za oskrbo in integracijo migrantov objavlja prosto strokovno-tehnično delovno mesto za nedoločen čas s polnim delovnim časom in poskusnim delom treh mesecev

[bookmark: _Hlk144363702]VZDRŽEVALEC IV (I) (m/ž) (šifra DM 248) v Sektorju za podporne dejavnosti

Kandidati, ki se bodo prijavili na prosto delovno mesto, morajo izpolnjevati naslednje pogoje, in sicer morajo imeti:
· končano srednje poklicno izobraževanje/srednjo poklicno izobrazbo (14001),
· 4 mesece delovnih izkušenj,
· vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava. 

Naloge delovnega mesta vzdrževalec IV v Sektorju za podporne dejavnosti so: 
· spremljanje stanja objektov, naprav, poslovnih prostorov in prevoznih sredstev,
· obveščanje o stanju objektov, naprav, poslovnih procesov in prevoznih sredstev,
· sodelovanje in koordinacija dela z zunanjimi izvajalci, 
· zagotavljanje vzdrževanja vozil in skrb za vozni park, 
· sodelovanje pri prevzemu in koordiniranju osnovnih sredstev, razen osnovnih sredstev informacijske tehnologije,
· opravljanje drugih nalog enake zahtevnosti po navodilu nadrejenega.

Posebnosti delovnega mesta: neenakomerni delovni čas (razpored dela).

Prijava na prosto delovno mesto mora vsebovati:
1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu. Za dokazovanje delovnih izkušenj z opravljanjem drugega dela, ki ni bilo delovno razmerje, naj opis delovnih izkušenj vsebuje navedbo naročnika dela, datum pričetka in konca opravljanja dela, opis del ter navedbo, katera raven izobrazbe se zahteva za opravljanje teh del,
3. pisno izjavo kandidata, da razpolaga z veljavnim vozniškim dovoljenjem B kategorije,
4. pisno izjavo kandidata, da za namen te javne objave dovoljuje Uradu Vlade Republike Slovenije za oskrbo in integracijo migrantov pridobitev podatkov iz uradne evidence.

Prijava na delovno mesto se odda na priloženem obrazcu »Vloga za zaposlitev«, z natančno izpolnjenimi vsemi rubrikami in skupaj z izpolnjeno ter podpisano izjavo o izpolnjevanju pogojev, ki je del obrazca. Zaželeno je, da kandidat prijavi priloži tudi kopijo dokazila o izobrazbi (spričevalo), Europass življenjepis, kjer kandidat navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi obveznega priloženega obrazca »Vloga za zaposlitev«, na podlagi navedb v prijavi, priloženih pisnih izjav in drugih dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.

Z izbranim kandidatom bo sklenjena pogodba o zaposlitvi za nedoločen čas s polnim delovnim časom in trimesečnim poskusnim delom. 

Izhodiščni plačni razred delovnega mesta je 4. plačni razred (1.382,50 EUR bruto). Zaradi uskladitve z veljavno minimalno plačo se javnega uslužbenca ob sklenitvi delovnega razmerja uvrsti v 7. plačni razred (1.510,69 EUR bruto). Kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24). 

Izbrani kandidat bo delo opravljal v prostorih Urada Vlade Republike Slovenije za oskrbo in integracijo migrantov, Cesta v Gorice 15, 1000 Ljubljana oziroma v njegovih drugih uradnih prostorih, kjer Urad Vlade Republike Slovenije za oskrbo in integracijo migrantov opravlja svoje naloge. 
 
Prijava na delovno mesto:
Kandidat vloži prijavo v pisni obliki, ki jo pošlje v zaprti ovojnici z označbo: »Za javno objavo št. 100-94/2026 – vzdrževalec IV v SPD (šifra DM 248)« na naslov: Urad Vlade Republike Slovenije za oskrbo in integracijo migrantov, Cesta v Gorice 15, 1000 Ljubljana, in sicer v 14 dneh po objavi na spletnem portalu državne uprave GOV.SI (https:/www.gov.si/zbirke/delovna-mesta/) oziroma na spletni strani Zavoda Republike Slovenije za zaposlovanje. 
Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: gp.uoim@gov.si, pri čemer veljavnost prijave ni pogojena z elektronskim podpisom.

Kandidati bodo o (ne)izbiri pisno obveščeni.

V zvezi z dodatnimi informacijami o delovnem področju se lahko obrnete na Vesno Kovač, tel. 030 489 232, v zvezi z informacijami o izvedbi postopka pa na Tino Kadenšek, tel. 01 777 54 76.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske. 

